Author: User

RIADAH

Program menghidupkan suasana Bandar Seri Begawan melalui aktiviti-aktiviti Riadah BSB ini bertujuan untuk mendokong salah satu Matlamat Strategik Perancangan dan Kemajuan Perbandaran Bandar Seri Begawan untuk menjadikan Bandar Seri Begawan sebagai sebuah bandar yang dinamik, “vibrant” dan unggul, dan seterusnya memantapkan imej Bandar Seri Begawan sebagai tempat yang selamat, mesra (friendly) dan selesa (liveable)
Bagi merealisasikan matalamat ini, Kementerian Hal Ehwal Dalam Negeri melalui Jabatan Bandaran Bandar Seri Begawan mengusahakan inisiatif ini sebagai inisiatif rintis (pilot initiative) dimana pusat Bandar, Bandar Seri Begawan dijadikan lokasi mengadakan beberapa aktiviti.
Program Riadah BSB ini bermula dari jam 6 pagi hingga 11 pagi. Program ini akan diadakan setiap hujung minggu iaitu setiap hari Ahad.

AKTIVITI SENAM AEROBIK

AKTIVITI-AKTIVITI YANG DIADAKAN
Dalam memeriahkan lagi suasana Pusat Bandar pada hari tersebut, beberapa aktiviti diadakan seperti:
walkaton
berbasikal
Jogging dan seumpamanya.
Taman Haji Sir Muda Omar' Ali Saifuddien juga dibukakan kepada orang ramai khususnya bagi aktiviti dan permainan kanak-kanak. Di antara jenis permainan yang dibenarkan di taman tersebut ialah :
permainan freezby
boomerang
kick-about football
permainan bouncer
Manakala di kawasan Dermaga Diraja Bandar Seri Begawan juga diadakan acara senam aerobik yang bermula kira-kira jam 7.30 pagi. Permainan ‘street soccer ‘dan ‘netball ‘juga diadakan di kawasan letak kereta berhadapanan Bangunan Alat-Alat Kebesaran DiRaja, Jalan Bendahara.

AKTIVITI BERBASIKAL

AKTIVITI BERJAJA

PELUANG BERJAJA
Bagi memberikan peluang berjaja kepada orang ramai, Jabatan Bandaran Bandar Seri Begawan menyediakan satu kawasan bagi berjaja di sepanjang Jalan Pemancha berdekatan dengan Taman Haji Sir Muda Omar’Ali Saifuddien bermula jam 6.00 pagi hingga 5.00 petang pada hari berkenaan.
Orang ramai yang ingin ikut serta bagi berjaja adalah dipelawa untuk datang terus ke lokasi yang dinyatakan dan tempat atau kawasan berniaga adalah first come first serve basis dengan tidak dikenakan bayaran. Syarat-syarat jualan bolehlah diperolehi dari Bahagaian Perlesenan, Jabatan Bandaran Bandar Seri Begawan

Orang ramai adalah dialu-alukan untuk menyertai aktibiti-aktibiti yang diadakan dengan membawa bersama keluarga masing-masing ke pusat bandar. Dalam pada itu adalah juga disarankan kepada orang ramai supaya akan dapat memastikan keselamatan diri dan keluarga masing-masing semasa menjalankan aktibiti riadah itu khususnya bagi mereka yang akan menggunakan jalan-jalan raya.